ai4bharat/Pralekha huggingface dataset:
আয়ুষ
প্রধানমন্ত্রী শ্রী নরেন্দ্র মোদী ২০শে এপ্রিল গান্ধীনগরে ‘গ্লোবাল আয়ুষ ইনভেস্টমেন্ট অ্যান্ড ইনোভেশন সামিট’ –এর উদ্বোধন করবেন
নতুন দিল্লী, ১৫ এপ্রিল, ২০২২
প্রধানমন্ত্রী শ্রী নরেন্দ্র মোদী ২০শে এপ্রিল গুজরাটের গান্ধীনগরে তিনদিন ব্যাপী ‘গ্লোবাল আয়ুষ ইনভেস্টমেন্ট অ্যান্ড ইনোভেশন সামিট’ –এর উদ্বোধন করবেন।
আয়ুষ মন্ত্রকের এবছরের সব থেকে গুরুত্বপূর্ণ এই সম্মেলনে শিল্পপতি, শিক্ষাবিদ এবং বিশিষ্টজনেরা অংশগ্রহণ করবেন। সম্মেলনে চিরায়ত চিকিৎসা ব্যবস্থা ও ওষুধের ব্যবহার আরও জনপ্রিয় করে তোলার বিষয় নিয়ে আলাপ-আলোচনা হবে। এখানে ৫টি পূর্ণাঙ্গ অধিবেশন, ৮টি গোলটেবিল বৈঠক, ৬টি কর্মশালা ও ২টি সিম্পোজিয়ামের আয়োজন করা হয়েছে। ৯০ জন বক্তা ও ১০০ জন প্রদর্শক এই অনুষ্ঠানে উপস্থিত থাকবেন। বিভিন্ন দূতাবাসের থেকে কূটনীতিবিদ এবং শিল্প সংস্থা ও কর্পোরেট সংস্থাগুলির থেকে বক্তারা অনুষ্ঠানে উপস্থিত থাকবেন। আয়ুষের উৎপাদিত পণ্য বিদেশে রপ্তানি করতে বিভিন্ন উদ্যোগের সম্ভাবনা নিয়েও আলোচনা হবে।
সম্মেলনের আরেকটি গুরুত্বপূর্ণ উদ্দেশ্য হলো ভারতকে আন্তর্জাতিক স্তরে আয়ুষ ব্যবস্থার গন্তব্য হিসেবে গড়ে তোলা। এর জন্য আকর্ষণীয় বিনিয়োগের বিষয়ে শিল্পপতিদের বিভিন্ন তথ্য দেওয়া হবে। প্রত্যক্ষ বিদেশী বিনিয়োগের কোনো বাধা নিষেধ না থাকায় ভারতে বিনিয়োগের যথেষ্ট সুযোগ রয়েছে। আয়ুষ মন্ত্রক এই সুযোগকে কাজে লাগাতে চায়।
এই সম্মেলনের বিষয়ে কেন্দ্রীয় আয়ুষ মন্ত্রী শ্রী সর্বানন্দ সোনওয়াল জানান, আন্তর্জাতিক স্তরে আয়ুষ নিয়ে বিনিয়োগ ও উদ্ভাবন সংক্রান্ত এই সম্মেলনের আয়োজন করতে পারায় তাঁরা খুশি। সম্মেলনে দেশের শীর্ষ স্থানীয় নতুন শিল্পোদ্যোগ বা স্টার্ট-আপস, বিনিয়োগকারী, নীতি নির্ধারক এবং শিল্পপতিরা উপস্থিত থাকবেন। ২০১৪ সাল থেকে ২০২০ সাল পর্যন্ত আয়ুষের বাজারের আয়তন প্রতি বছর ১৭ শতাংশ করে বৃদ্ধি পাচ্ছে। মন্ত্রকের প্রতিমন্ত্রী ডাঃ মঞ্জুপাড়া মহেন্দ্রভাই কালুভাই জানান যখন আমাদের শরীর ঠিক থাকবে তখন আমরা আমাদের স্বপ্ন পূরণ করতে পারবো এবং সমাজের প্রতি আমাদের দায়বদ্ধতা পালন করতে সক্ষম হবো। আয়ুষ ব্যবস্থাপনায় সুষম আহার গুরুত্বপূর্ণ। এখানে সহজ পদ্ধতিতে বিভিন্ন খাবার তৈরি করা যায়।
বিশ্ব স্বাস্থ্য সংস্থার চিরায়ত ওষুধ সংক্রান্ত আন্তর্জাতিক কেন্দ্র গুজরাটের জামনগরে গড়ে তোলা হবে। আগামী ১৯শে এপ্রিল এই কেন্দ্রের ভিত পুজো বা ভূমিপূজন করা হবে। আন্তর্জাতিক এই কেন্দ্রে চিরায়ত চিকিৎসা ব্যবস্থাপনার মাধ্যমে রোগমুক্তির দিশা দেখানো হবে। এখান থেকে সারা বিশ্বকে সুস্বাস্থ্যের বিষয়ে বিশ্ব স্বাস্থ্য সংস্থা পথ দেখাবে।
CG/CB/ SKD/
(Visitor Counter : 92
কেন্দ্রীয়মন্ত্রিসভা
আমেদাবাদ মেট্রো প্রকল্পের দ্বিতীয় পর্যায়ের কাজে মন্ত্রিসভার অনুমোদন
মেট্রো প্রকল্পের দুটি করিডর- মোটেরা স্টেডিয়াম থেকে মহাত্মা মন্দির এবং জিএনএলইউ থেকে গিফ্ট সিটি
নয়াদিল্লি, ২০ ফেব্রুয়ারি, ২০১৯
কেন্দ্রীয় মন্ত্রিসভার বৈঠকে মঙ্গলবার  আমেদাবাদ মেট্রো প্রকল্পের দ্বিতীয় পর্যায়ের কাজের প্রস্তাব মঞ্জুর করেছে। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার এই সিদ্ধান্ত অনুযায়ী :
· মোট ২৮.২৫৪ কিলোমিটার দৈর্ঘ্যের দুটি করিডর নির্মাণের কাজ হবে। প্রথম করিডরটি ২২.৮৩৮ কিলোমিটার দৈর্ঘ্যের মোটেরা স্টেডিয়াম থেকে মহাত্মা মন্দির পর্যন্ত এবং দ্বিতীয়টি ৫.৪১৬ কিলোমিটার দৈর্ঘ্যের জিএনএলইউ থেকে গিফ্ট সিটি পর্যন্ত মোট ৫৩৮৪ কোটি ১৭ লক্ষ টাকা ব্যয়ে নির্মাণ করা হবে।
· এই প্রকল্প রূপায়ণের প্রাতিষ্ঠানিক ব্যবস্হা আইনী কাঠামোতেও সম্মতি জানানো হয়েছে।
· প্রকল্প অনুমোদনের শর্তাবলীতেও সায় জানিয়েছে কেন্দ্রীয় মন্ত্রিসভা।
মেট্রো রেলের এই প্রকল্প রূপায়িত হলে আমেদাবাদ ও গান্ধী নগর অতি প্রয়োজনীয় আরেকটি জন-পরিবহন ব্যবস্হার পরিকাঠামো পাবে। এই দুটি শহরের পরিবহন ব্যবস্হা ও শিল্প ক্ষেত্রের কাজকর্মের ওপর বহু উন্নয়নমূলক কাজ, ব্যক্তিগত যানবাহনের বৃদ্ধি এবং একাধিক নির্মাণ কাজের ফলে চাপ সৃষ্টি হচ্ছে। মেট্রো রেল প্রকল্পটি সেখানকার জনসাধারণকে একটি নিরাপদ, নির্ভরযোগ্য ও স্বাচ্ছন্দ্যকর গণ পরিবহন ব্যবস্হা এনে দেবে। শহরের অন্যান্য জন-পরিবহন ব্যবস্হার সঙ্গে কার্যকর ও সুচারুভাবে মেট্রো রেলকে সংযুক্ত করাও এই প্রকল্পের অংশ। সেটি কেবল উদ্ভাবনমূলক নকশা, প্রযুক্তি ও প্রাতিষ্ঠানিক নিয়ন্ত্রণ ব্যবস্হা গ্রহণের মাধ্যমে সম্ভব হবে।
CG/SC/NS
(Visitor Counter : 50
নির্বাচনকমিশন
বিধায়কদের মাধ্যমে অন্ধ্রপ্রদেশ বিধান পরিষদের উপনির্বাচন
নতুন দিল্লি, ০৬ জানুয়ারি, ২০২১
অন্ধপ্রদেশ বিধান পরিষদের একটি আসনে উপনির্বাচনের জন্য ভারতের নির্বাচন কমিশন আজ দিনক্ষণ ঘোষণা করেছে।
ওই বিধানসভায় বিধায়কদের দ্বারা নির্বাচিত শ্রীমতি পথুলা সুনিতা ২০২০-র ১ নভেম্বর ইস্তফা দেওয়ায় ওই পদটি শূন্য হয়।
ভারতের নির্বাচন কমিশন ওই পদে বিধায়কদের ভোটে উপনির্বাচনের জন্য দিন ঘোষণা করেছে।
বিজ্ঞপ্তি প্রকাশের দিন- ১১ জানুয়ারি, ২০২১
মনোনয়নপত্র জমা দেওয়ার শেষ দিন-
১৮ জানুয়ারি, ২০২১
মনোনয়নপত্র পরীক্ষার দিন- ১৯ জানুয়ারি, ২০২১
মনোনয়নপত্র প্রত্যাহারের শেষ দিন- ২১ জানুয়ারি
নির্বাচনের দিন- ২৮ জানুয়ারি, ২০২১
ভোট গ্রহণের সময়- সকাল ৯টা থেকে বিকেল ৪টে।
ভোট গণনার দিন- ২৮ জানুয়ারি, ২০২১
বিকেল ৫ টা।
নির্বাচন পদ্ধতি সমাপনের সময়- ১ ফেব্রুয়ারি, ২০২১
নির্বাচন সংক্রান্ত বিধি নির্দেশিকাও কমিশনের পক্ষ থেকে জারি করা হয়েছে।
১) প্রত্যেক ব্যক্তিকে মাস্ক ব্যবহার করতে হবে।
২) নির্বাচন কেন্দ্রে এবং কক্ষে প্রবেশের সময় প্রত্যেক ব্যক্তি কে থার্মাল চেকিং করতে হবে।
৩) স্যানিটাইজার ব্যবহার করতে হবে।
৪) কোভিড সংক্রান্ত বিধি মেনে শারীরিক দূরত্ব বজায় রাখতে হবে।
কোভিড সংক্রান্ত যাবতীয় বিধি মানা হচ্ছে কিনা তা তদারকির জন্য ভোটগ্রহণ স্থলে একজন উর্দ্ধতন আধিকারিককে নিয়োগ করতে অন্ধপ্রদেশ সরকারের মুখ্য সচিবকে কমিশন নির্দেশ দিয়েছে।
অর্থমন্ত্রক
ব্যাঙ্কগুলির পরিষেবা মাশুল সম্পর্কে বাস্তবিক তথ্য
নয়াদিল্লি, ৩ নভেম্বর, ২০২০
নির্দিষ্ট কয়েকটি রাষ্ট্রায়ত্ত ব্যাঙ্ক পরিষেবা মাশুল বৃদ্ধি করেছে বলে এক শ্রেণীর সংবাদমাধ্যমে খবরে প্রকাশ। এই প্রেক্ষিতে পরিষেবা মাশুল সম্পর্কে বাস্তবিক অবস্থান নিম্নরূপ :
. জন ধন অ্যাকাউন্ট সহ বেসিক সেভিংস ব্যাঙ্ক ডিপোজিট অ্যাকাউন্ট – বেসিক সেভিংস ব্যাঙ্ক ডিপোজিট অ্যাকাউন্টে কোনও পরিষেবা মাশুল ধার্য করা হয় না। এ ধরনের অ্যাকাউন্টের সংখ্যা ৬০ কোটি ৪ লক্ষ। এছাড়াও, সমাজের যে সমস্ত শ্রেণীর মানুষের কাছে ব্যাঙ্কের পরিষেবা নেই, বিশেষত দরিদ্র মানুষের স্বার্থে যে ৪১ কোটি ১৩ লক্ষ জন ধন অ্যাকাউন্ট খোলা হয়েছে, সেখানেও পরিষেবা-বাবদ ভারতীয় রিজার্ভ ব্যাঙ্কের বিনামূল্যে পরিষেবা প্রদান নীতি অনুসরণ করে কোনও পরিষেবা মাশুল ধার্য করা হয় না।
. রেগুলার সেভিংস অ্যাকাউন্ট, কারেন্ট অ্যাকাউন্ট, ক্যাশ ক্রেডিট অ্যাকাউন্ট এবং ওভারড্রাফট অ্যাকাউন্ট – এই অ্যাকাউন্টগুলি সম্পর্কে রাষ্ট্রায়ত্ত ব্যাঙ্ক অফ বরোদা পরিষেবায় মাশুল বৃদ্ধি করেনি। তবে, ব্যাঙ্কের পক্ষ থেকে ২০২০-র পয়লা নভেম্বর নির্দিষ্ট কিছু পরিবর্তন কার্যকর করা হয়েছে। ব্যাঙ্কের পক্ষ থেকে বলা হয়েছে যে পরিবর্তন আনা হয়েছে তা প্রতি মাসে বিনামূল্যে নগদ আমানত এবং টাকা তোলা সম্পর্কিত। ব্যাঙ্কের পক্ষ থেকে এ সম্পর্কে আরও বলা হয়েছে, বিনামূল্যে নগদ আমানত ও টাকা তোলার ক্ষেত্রে প্রতি মাসে পাঁচবারের পরিবর্তে এখন থেকে গ্রাহক তিনবার নিখরচায় এই পরিষেবা নিতে পারবেন। অবশ্য, বিনামূল্যে লেনদেনের ক্ষেত্রে কোনও পরিবর্তন আনা হয়নি।
রাষ্ট্রায়ত্ত ব্যাঙ্ক অফ বরোদার পক্ষ থেকে জানানো হয়েছে, কোভিড-১৯ সংক্রান্ত বর্তমান পরিস্থিতির প্রেক্ষিতে তারা যে পরিবর্তনগুলি কার্যকর করেছিল তা প্রত্যাহারের সিদ্ধান্ত হয়েছে। কেবল ব্যাঙ্ক অফ বরোদা বাদে অন্য কোনও রাষ্ট্রায়ত্ত ব্যাঙ্ক পরিষেবা মাশুল বৃদ্ধি করেনি।
অবশ্য, ভারতীয় রিজার্ভ ব্যাঙ্কের নীতি-নির্দেশিকা অনুযায়ী রাষ্ট্রায়ত্ত ব্যাঙ্ক সহ সমস্ত ব্যাঙ্ক ন্যায্য, স্বচ্ছ ও নিরপেক্ষতা বজায় রেখে প্রদেয় পরিষেবার ক্ষেত্রে মাশুল আরোপ করতে পারে। তবে মাশুলের পরিমাণ নির্ভর করবে অর্থের পরিমাণের ওপর। কোভিড মহামারীর প্রেক্ষিতে রাষ্ট্রায়ত্ত অন্যান্য ব্যাঙ্কগুলির পক্ষ থেকে জানানো হয়েছে, অদূর ভবিষ্যতে তারা এ ধরনের ব্যাঙ্ক মাশুল না বাড়ানোর প্রস্তাব করেছে।
CG/BD/DM
(
প্রধানমন্ত্রীরদপ্তর
আসন ছাড়াও যোগাভ্যাসে বিভিন্ন ধরনের প্রাণায়াম রয়েছে, যেগুলির নানাবিধ স্বাস্থ্যকর সুফল আছে: প্রধানমন্ত্রী
নয়াদিল্লি, ১৬ জুন, ২০২২
প্রধানমন্ত্রী শ্রী নরেন্দ্র মোদী বলেছেন, আসন ছাড়াও যোগাভ্যাসে বিভিন্ন ধরনের প্রাণায়াম রয়েছে, যেগুলির নানাবিধ স্বাস্থ্যকর সুফল আছে। তিনি একটি ভিডিও সকলের সঙ্গে ভাগ করে নেন, যেখানে যোগাভ্যাস সম্পর্কে বিস্তারিত বিবরণ রয়েছে।
এক ট্যুইট বার্তায় প্রধানমন্ত্রী বলেছেন, “আসন ছাড়াও যোগে রয়েছে বিভিন্ন ধরনের প্রাণায়াম, যেগুলির বহু ধরনের স্বাস্থ্যকর সুফল আছে। এই ভিডিওটিতে ঐসব যোগাভ্যাস সম্পর্কে বিশদ বিবরণ রয়েছে”।
PG/CB/SB
(
বিজ্ঞানওপ্রযুক্তিমন্ত্রক
রপ্তানিযোগ্য ইঞ্জিনিয়ারিং দ্রব্যের মানোন্নয়নের জন্য সিএসআইআর-এনএমএল এবং ইইপিসি ইন্ডিয়ার মধ্যে সমঝোতাপত্র স্বাক্ষর
কলকাতা, ২৪ জুন, ২০১৯
জামশেদপুর-ভিত্তিক সিএসআইআর-ন্যাশনাল মেটালার্জিক্যাল ল্যাবরেটরি  এবং ইঞ্জিনিয়ারিং এক্সপোর্ট প্রোমোশন কাউন্সিল  ইন্ডিয়ার মধ্যে আজ এক সমঝোতাপত্র স্বাক্ষরিত হয়েছে। এর ফলে, যেসব রপ্তানিকারক ইঞ্জিনিয়ারিং দ্রব্য উৎপাদন করেন, তাঁরা সিএসআইআর-এনএমএল-এর বিজ্ঞানীদের থেকে সাহায্য পাবেন যার ফলে, তীব্র প্রতিযোগিতামূলক বিশ্ব বাজারে টিকে থাকা তাঁদের পক্ষে সহজ হবে।ইইপিসি ইন্ডিয়া প্রযুক্তি কেন্দ্রে জামশেদপুর-ভিত্তিক সিএসআইআর-এনএমএলএবং দুর্গাপুর-ভিত্তিকসিএসআইআর-সিএমইআরআই আয়োজিত এক সম্মেলনে এই সমঝোতাপত্র স্বাক্ষরিত হয়। এই সম্মেলনে বাজারে টিকে থাকার জন্য অতিক্ষুদ্র, ক্ষুদ্র এবং মাঝারি শিল্পোদ্যোগীদের মেটিরিয়াল সায়েন্স এবং ইঞ্জিনিয়ারিং-এর ওপর প্রশিক্ষণ দেওয়া হয়েছে।
অতিক্ষুদ্র, ক্ষুদ্র এবং মাঝারি শিল্পোদ্যোগীদের নতুন নতুন প্রযুক্তির বিষয়ে জানানোর জন্য ইইপিসি-কে প্রযুক্তি কেন্দ্রের মাধ্যমে সাহায্যের পরামর্শ দিয়েছে বাণিজ্য মন্ত্রক। ইইপিসি ইন্ডিয়ার চেয়ারম্যান শ্রী রবি সেহগাল জানিয়েছেন, এই উদ্যোগপতিরা নির্মাণ এবং নকশার জন্য ধাতু নির্বাচন, ধাতু এবং শঙ্কর ধাতু তৈরিতে ফোর্জিং সহ অন্যান্য প্রযুক্তির ব্যবহার এবং হিট ট্রিটমেন্টের বিষয়ে এই সম্মেলনে বিশেষজ্ঞদের থেকে পরামর্শ পেয়েছেন।
CG/CB/DM
(Visitor Counter : 81
বিজ্ঞানওপ্রযুক্তিমন্ত্রক
কোভিড ১৯ জনিত পরিস্থিতি মোকাবিলায় এসআইএনই, আইআইটি বোম্বাই -তে ডিএসটি ব়্যাপিড রেসপন্স কেন্দ্র স্থাপন করেছে
নতুন দিল্লি, ৩ এপ্রিল, ২০২০
ভারত সরকারের বিজ্ঞান ও প্রযুক্তি বিভাগ বিশ্বব্যাপী কোভিড-১৯ মহামারীর প্রেক্ষিতে স্বাস্থ্য সংকটের মতো চ্যালেঞ্জ মোকাবিলায় স্টার্ট আপগুলিকে উৎসাহ প্রদান, পরিস্থিতি পর্যালোচনা, নতুন চিন্তাধারার উন্মেষের জন্য ৫৬ কোটি টাকা ব্যয়ে সেন্টার ফর অগমেন্টিং ওয়ার উইথ কোভিড ১৯  স্থাপনের অনুমোদন দিয়েছে। ডিএসটি আইআইটি বোম্বাই, সোসাইটি ফর ইনোভেশন অ্যান্ড এন্টারপ্রুনারশিপ  কে  এর বাস্তবায়নকারী সংস্থা হিসাবে চিহ্নিত করেছে।
বিশ্বব্যাপী মহামারী হিসাবে কোভিড-১৯ এর ফলে বিশ্বজুড়ে দেশগুলি জনসাধারনের জীবন বাঁচাতে, সংক্রমন সনাক্তকরণ, চিকিৎসা ও ভাইরাসের প্রভাব হ্রাস করার জন্য তাৎক্ষনিক পদক্ষেপ গ্রহণ ও প্রতিক্রিয়ায় ঝুঁকির সম্মুখীন হয়েছে। ডিএসটি এই সংকটে ভারতের প্রচেষ্টাকে এগিয়ে নিয়ে যাওয়ার মত গুরুত্বপূর্ণ ভূমিকা পালন করছে।
কেন্দ্র ও রাজ্য উভয় সরকারই কোভিড ১৯ মোকাবিলায় জরুরী ভিত্তিতে বিভিন্ন পন্থা পদ্ধতি অবলম্বন করেছে।
প্রয়োজনের এই মুহুর্তে দেশ বর্তমানে স্বাস্থ্যক্ষেত্রে এক জরুরী অবস্থার মধ্যে রয়েছে। এই পরিস্থিতিতে ডিএসটি'র প্রচেষ্টা হ'ল উদ্ভাবনকে উৎসাহিত করে এই দিকটিতে গবেষণা ও উন্নয়নের উদ্যোগকে সমর্থন করা, গবেষণা সংস্থা ও পরীক্ষাগারগুলিতে কোভিড -১৯ এর নিয়ন্ত্রণ ও প্রশমনের জন্য ভেন্টিলেটর, ডায়াগনস্টিকস, থেরাপিউটিক্স, ইনফরম্যাটিকস এবং অন্যান্য ক্ষেত্রে নিরন্তর কাজ চালিয়ে যাওয়া ।
দীর্ঘমেয়াদী ফল পাওয়ার জন্য স্টার্ট আপগুলি ভৌগলিক সীমানা অতিক্রম করে যে কাজ করে চলেছে তাকে সমর্থন করাই এই প্রকল্পের উদ্দেশ্য।
সিএওয়াচ এর উদ্দেশ্য হ'ল আগামি ৬ মাসের মধ্যে উদ্ভাবনী ক্ষেত্রে প্রয়োজনীয় আর্থিক সহায়তা এবং তহবিল স্থাপনের মাধ্যমে সময়োপযোগী সহায়তা প্রদান করা।
সিএওয়াচ সব মিলিয়ে ৫০ টির মত স্টার্টআপগুলিকে চিহ্নিত করবে যাস্বল্প ব্যয়ে কার্যকর ভেন্টিলেটর, শ্বাসযন্ত্রের সরঞ্জাম, সুরক্ষামূলক সরঞ্জাম, স্যানিটাইজার তৈরী করতে পারে এছাড়াও জীবাণুনাশক, ডায়াগনস্টিকস, থেরাপিউটিক্স, ইনফরম্যাটিকস প্রভৃতি ক্ষেত্রে এবং কোভিড ১৯ নিয়ন্ত্রণে কার্যকরী পদক্ষেপ নিতে পারে।
এটি প্যান ইন্ডিয়া নেটওয়ার্কে কাজ করবে এবং কোভিড ১৯ জনিত সংকটজনক পরিস্থিতিতে যে সমস্ত চ্যালেঞ্জ সামনে আসছে তার মোকাবিলা করবে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বলেছেন ডিএসটি -র সিএওয়াচ প্রকল্প টির মধ্যে দিয়ে স্টার্ট আপ গুলিতে যুবশক্তি কে কাজে লাগানো যাবে এবং কোভিড ১৯ জনিত চ্যালেঞ্জ মোকাবিলায় তা কার্যকরী হয়ে উঠবে।
এই গুরুতর জাতীয় ও স্বাস্থ্য সঙ্কটের সময়ে ডিএসটির, গবেষক, বিশেষজ্ঞ, ইনকিউবেটর, উদ্ভাবক এবং স্টার্টআপগুলির বিস্তৃত নেটওয়ার্ক সামনে থেকে নেতৃত্ব দিচ্ছে এবং উদ্যোগ গ্রহণ করছে।
বিষদ জানতে যোগাযোগ করুন :
টি বি আই : মিস পয়নি ভাট, চিফ এক্সিকিউটিভ অফিসার
সোসাইটি ফর ইনোভেশন অ্যান্ড এন্টারপ্রুনারশিপ 
ইন্ডিয়ান ইনস্টিটিউট অফ টেকনোলজি বোম্বে 
ফোন নং + ৯১ ২২ ২৫৭৬৭০৭২
ই মেল : poyni.bhatt@sineiitb.org
www.sineiitb.org
ডিএস টি : ডঃ অনিতা গুপ্তা, সাইন্টিস্ট-জি
বিজ্ঞান ও প্রযুক্তি দপ্তর
মোবাইল নং : +৯১- ৯৮১১৮২৮৯৯৬
ই মেল : anigupta[at]nic[dot]in
(CG/TG
রেলমন্ত্রক
রেল মন্ত্রকের দেশের নানা রাজ্যে রেলের বিভিন্ন রান্নাঘর থেকে প্রত্যহ ২.৬ লক্ষ খাদ্য সরবরাহ করার প্রস্তাব
নতুনদিল্লি, ২২ এপ্রিল, ২০২০
দেশজুড়ে লকডাউনের মেয়াদ বৃদ্ধির ফলে সমাজের প্রান্তিক মানুষদের যত্ন নেওয়া এবং তাঁদের খাদ্যর যোগান দেওয়া গুরুত্বপূর্ণ একটি বিষয়। ভারতীয় রেল এই অবস্থায় তাদের দেশের বিভিন্ন রান্না ঘর থেকে রোজ ২ লক্ষ ৬০ হাজার জনের জন্য খাবার সরবরাহের প্রস্তাব দিল। তবে সে ক্ষেত্রে জেলা প্রশাসনের সহযোগিতা প্রয়োজন। জেলা প্রশাসনকেই সেই খাবার বন্টন করতে হবে। প্রতিটি খাবারের প্যাকেটের দাম ধার্য করা হয়েছে ১৫ টাকা করে।
আইআরসিটিসি-ও রান্না করা খাবারের যোগান বাড়াতে সম্মত হয়েছে। ভারতীয় রেল ইতিমধ্যে প্রায় ২০ লক্ষ ৫হাজার রান্না করা খাবার সরবরাহ করেছে। দুপুরের খাবারের জন্য কাগজের প্লেটে এবং রাতের জন্য প্যাকেটজাত খাবার দরিদ্র মানুষদের হাতে তুলে দেওয়া হচ্ছে। রেলের কর্মীদের মধ্যে বিশেষ করে আর পি এফ কর্মীরা এ কাজে উল্লেখযোগ্য ভূমিকা নিচ্ছেন। ২৮ মার্চ থেকে এই প্রক্রিয়া চলছে।
আইআরসিটিসি-র দেশ জুড়ে যেসব রান্নাঘর থেকে খাদ্য সরবরাহ করা হচ্ছে তার মধ্যে হাওড়া, টাটানগর, বালাসোর, রাঁচি, গুয়াহাটি, কাটিহার, হাজিপুর, ধানবাদ, সমস্তিপুর, রাজেন্দ্রনগর , দীন দয়াল , গয়া উল্লেখযোগ্য।
(CG/CB
প্রধানমন্ত্রীরদপ্তর
আগামী ২১ অক্টোবর কেদারনাথ ও বদ্রীনাথ দর্শন করবেন প্রধানমন্ত্রী, রোপওয়ে সহ ৩,৪০০ কোটি টাকার বিভিন্ন উন্নয়ন প্রকল্পের শিলান্যাসও করবেন তিনি
নয়াদিল্লি, ১৮ অক্টোবর ২০২২
আগামী ২১ অক্টোবর উত্তরাখণ্ড সফর করবেন প্রধানমন্ত্রী শ্রী নরেন্দ্র মোদী। সকাল ৮-৩০ মিনিটে তিনি পৌঁছবেন কেদারনাথে। সেখানে শ্রী কেদারনাথ মন্দিরে পূজা ও দর্শন শেষে সকাল ৯টা নাগাদ কেদারনাথ রোপওয়ে প্রকল্পের শিলান্যাস করবেন তিনি। এরপর, প্রধানমন্ত্রী দর্শন করবেন আদি গুরু শঙ্করাচার্য সমাধিস্থল। সকাল ৯-২৫ মিনিট নাগাদ মন্দাকিনী আস্থাপথ এবং সরস্বতী আস্থাপথ-এ বিভিন্ন উন্নয়নমূলক কর্মসূচির অগ্রগতি তিনি খতিয়ে দেখবেন।
কেদারনাথ থেকে প্রধানমন্ত্রী বদ্রীনাথ-এ গিয়ে পৌঁছবেন বেলা ১১-৩০ মিনিট নাগাদ। শ্রী বদ্রীনাথ মন্দিরে পূজা ও দর্শন শেষে দুপুর ১২টা নাগাদ সেখানকার নদী সন্নিহিত এলাকার উন্নয়ন প্রকল্পগুলির অগ্রগতি পর্যালোচনা করবেন তিনি। এরপর দুপুর ১২-৩০ মিনিটে প্রধানমন্ত্রী মানা গ্রামে রোপওয়ে প্রকল্পগুলির শিলান্যাস করবেন। বেলা ২টোর সময় বদ্রীনাথ-এ ‘অ্যারাইভাল প্লাজা’ ও লেকগুলির উন্নয়ন প্রকল্পের অগ্রগতি পর্যালোচনা করবেন তিনি।
উল্লেখ্য, কেদারনাথের ৯.৭ কিলোমিটার দীর্ঘ রোপওয়েটি গৌরিকুণ্ডের সঙ্গে কেদারনাথের সংযোগ স্থাপন করবে। এর ফলে, মাত্র ৩০ মিনিটের মধ্যেই একটি স্থান থেকে অন্য স্থানটিতে পৌঁছে যাওয়া সম্ভব হবে। বর্তমানে এজন্য সময় লাগে ৬-৭ ঘন্টা। অন্যদিকে, গোবিন্দঘাটের সঙ্গে হেমকুণ্ড সাহিবের সংযোগ রক্ষাকারী রোপওয়েটি হবে ১২.৪ কিলোমিটার দীর্ঘ এবং এর ফলে একটি স্থান থেকে অন্যটিতে যেতে সময় লাগবে মাত্র ৪৫ মিনিট। বর্তমানে একটি স্থান থেকে অন্যটিতে পৌঁছতে সময় লেগে যায় ১ ঘন্টারও বেশি। এই রোপওয়েটির মাধ্যমে সংযুক্ত হবে ঘাঙ্গারিয়াও। এটি হল ‘ভ্যালি অফ ফ্লাওয়ার্স ন্যাশনাল পার্ক’-এর প্রবেশদ্বার।
এই রোপওয়ে প্রকল্পগুলি গড়ে তুলতে সরকারের ব্যয় হবে ২,৪৩০ কোটি টাকার মতো। এই পরিকাঠামো প্রকল্পগুলির কাজ সম্পূর্ণ হলে তীর্থ পর্যটনের আরও প্রসার ঘটবে বলে আশা করা হচ্ছে। একইসঙ্গে, সংশ্লিষ্ট এলাকায় অর্থনৈতিক উন্নয়নের পথও প্রশস্ত হবে। সৃষ্টি হবে নানা ধরনের কর্মসংস্থানের সুযোগও।
প্রধানমন্ত্রীর সফরসূচির মধ্যে রয়েছে ১ হাজার কোটি টাকার সড়ক প্রকল্প। মূলত বর্তমান সড়কগুলিকে আরও প্রশস্ত করতে এই প্রকল্পগুলি রূপায়িত হবে। ৭ নম্বর জাতীয় সড়ক বরাবর মানা থেকে মানা পাস এবং ১০৭বি জাতীয় সড়ক বরাবর যোশীমঠ থেকে মালারি পর্যন্ত সকল আবহাওয়ার উপযোগী সড়ক নির্মিত হবে।
কেদারনাথ ও বদ্রীনাথ হল দুটি গুরুত্বপূর্ণ হিন্দু তীর্থস্থান। এই অঞ্চলটি বিখ্যাত শিখ তীর্থস্থান হেমকুণ্ড সাহিবের জন্যও। ধর্মীয় স্থানগুলিতে যাতায়াতের পথ আরও সহজ ও সুগম করে তুলতে প্রধানমন্ত্রীর আগ্রহ ও অঙ্গীকার বাস্তবায়িত হবে এই প্রকল্পগুলির রূপায়ণের মধ্য দিয়ে।
(PG/SKD/DM
প্রধানমন্ত্রীরদপ্তর
প্রধানমন্ত্রী ঝাড়খন্ডের হাজারিবাগে প্রাণহানির ঘটনায় শোক প্রকাশ করেছেন
নয়াদিল্লি, ১৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ঝাড়খন্ডের হাজারিবাগ জেলায় বাস দুর্ঘটনায় প্রাণহানিতে গভীর শোক প্রকাশ করেছেন। দুর্ঘটনায় আহতদের দ্রুত সুস্থ হয়ে ওঠার জন্য তিনি প্রার্থনা করেছেন।
প্রধানমন্ত্রীর দপ্তর থেকে ট্যুইট করা হয়েছে;
“ঝাড়খন্ডের হাজারিবাগ জেলায় বাস দুর্ঘটনায় প্রাণহানিতে দুঃখিত। এই বেদনাদায়ক সময়ে আমি শোকার্ত পরিবারের পাশে আছি। প্রার্থনা করি আহতরা দ্রুত সুস্থ হয়ে উঠুন।”
PG/AP/NS
(
খনিমন্ত্রক
“ভারতের পক্ষে গুরুত্বপূর্ণ খনিজ পদার্থের তালিকা” প্রকাশ করতে চলেছে খনি মন্ত্রক
কৌশলগত ক্ষেত্রে অগ্রগতির জন্য এই তালিকা গুরুত্বপূর্ণ
নতুন দিল্লি, ২৭ জুন, ২০২৩
আমদানি নির্ভরতা কমানো এবং সরবরাহ ব্যবস্থা অব্যাহত রাখতে এই প্রথম “ভারতের পক্ষে গুরুত্বপূর্ণ খনিজ পদার্থের তালিকা” প্রকাশ করতে চলেছে কেন্দ্রীয় সরকারের খনি মন্ত্রক। খনি, কয়লা ও রেল প্রতিমন্ত্রী রাওসাহেব পাতিল দাঁভে এবং অন্যান্য বিশিষ্ট ব্যক্তিদের উপস্থিতিতে এই তালিকা প্রকাশ করবেন কেন্দ্রীয় কয়লা, খনি ও সংসদ বিষয়ক মন্ত্রী শ্রী প্রহ্লাদ যোশী। নতুন দিল্লির ইন্ডিয়া ইন্টারন্যাশনাল সেন্টারে ২০২৩ সালের ২৮ জুন এই অনুষ্ঠান হতে চলেছে।
অনুষ্ঠানে বিভিন্ন বিদেশী রাষ্ট্রের গুরুত্বপূর্ণ পদাধিকারী, শিল্প জগতের প্রতিনিধি, বিশেষজ্ঞ এবং পদস্থ সরকারি আধিকারিক সহ বহু বিশিষ্ট ব্যক্তি উপস্থিত থাকবেন। অনুষ্ঠানে একটি স্বল্প দৈর্ঘ্যের ভিডিওর মাধ্যমে গুরুত্বপূর্ণ খনিজের তালিকা তুলে ধরা হবে এবং কিছু প্রধান প্রধান খনিজের তালিকাও প্রদর্শিত হবে।
খনিজ সম্পদে ভারতের স্বনির্ভরতা ও নিরাপত্তার ক্ষেত্রে গুরুত্বপূর্ণ খনিজের তালিকা প্রকাশ এক উল্লেখযোগ্য মাইলফলক হতে চলেছে। উচ্চ প্রযুক্তির ইলেক্ট্রনিক্স, টেলিযোগাযোগ, পরিবহন এবং প্রতিরক্ষার মত শিল্পের ক্ষেত্রে একান্ত আবশ্যিক খনিজ পদার্থসমূহকে এই তালিকার মাধ্যমে চিহ্নিত করা হবে এবং সেই অনুযায়ী অগ্রাধিকার স্থির করা হবে। খনিজ ক্ষেত্রে নীতি নির্ধারণ, কৌশলগত পরিকল্পনা এবং বিনিয়োগের সিদ্ধান্ত গ্রহণের ব্যাপারে এই তালিকা পথপ্রদর্শক হিসেবে কাজ করবে। ভারত সরকার কার্বন নিঃসরণ ‘নেট জিরো’ করার যে অঙ্গীকার নিয়েছে, তার সঙ্গে সামঞ্জস্য রেখে এই তালিকা তৈরির উদ্যোগ নেওয়া হয়েছে।
(CG/MP/AS/
তথ্যওসম্প্রচারমন্ত্রক
এশিয়ার, সমস্ত প্রতিকূলতার বিরুদ্ধে মানবিক সংগ্রামের নিজস্ব কাহিনী রচনা এবং তাদের ভবিষ্যৎ উজ্জ্বল করার সময় এসেছে – বললেন, কর্ণেল রাজ্যবর্ধন সিং রাঠোর কর্ণেল রাঠোর ২০১৮-র বিশ্ব টেলিভিশন পুরস্কার প্রদান করলেন
নয়াদিল্লি, ১১ মে, ২০১৮
কেন্দ্রীয় যুব বিষয়ক ও ক্রীড়া  দপ্তরের প্রতিমন্ত্রী এবং তথ্য সম্প্রচার মন্ত্রী কর্ণেল রাজ্যবর্ধন সিং রাঠোর আজ নতুন দিল্লিতে পঞ্চদশ এশীয় গণমাধ্যম শীর্ষবৈঠক ২০১৮-র সমাপ্তি অধিবেশনে ভাষণ দিয়ে বলেন যে, এশিয়ার সমস্ত প্রতিকূলতার বিরুদ্ধে মানবিক সংগ্রামের নিজস্ব কাহিনী রচনা এবং তাদের উজ্জ্বল ভবিষ্যৎ গড়ে তোলার সময় এসেছে। সামাজিক ও অর্থনৈতিক দিক থেকে এশিয়া শক্তিশালী হয়ে উঠছে। মানুষের উন্নয়নের জন্য প্রয়োজনীয় তথ্য যাতে পাওয়া যায়, গণমাধ্যমে সেই কাজে সহায়তা করতে হবে। সোশ্যাল মিডিয়ার এই যুগে গণমাধ্যমেই এই কাজই দু’দিনের এই শীর্ষ বৈঠকের গুরুত্বপূর্ণ মর্মবস্তু বলে মন্ত্রী মন্তব্য করেন।
কর্ণেল রাঠোর সংগঠক ও ৪১টি দেশের ৩৯৫ জন প্রতিনিধিকে শীর্ষ বৈঠকে গুরুত্বপূর্ণ আলোচনার আয়োজন করার জন্য অভিনন্দন জানান। গণমাধ্যম প্রযুক্তি, বিষয় বস্তু এবং নতুন মঞ্চ বিষয়ে বিভিন্ন দেশে সবচেয়ে সেরা কাজগুলির অভিজ্ঞতা এই শীর্ষ বৈঠকে আলোচিত হয়েছে। এর ফলে, এশিয়ার লক্ষ লক্ষ বঞ্চিত মানুষ যাতে তাঁদের উন্নয়নের লক্ষ্যে গুরুত্বপূর্ণ তথ্য ব্যবহার করতে পারেন, এই লক্ষ্যে আঞ্চলিক সহযোগিতার পরিবেশ তৈরি হবে বলে তিনি অভিমত প্রকাশ করেন।
সমাপ্তি অধিবেশনে মন্ত্রী মানবিক শ্রেণীতে শ্রেষ্ঠ টেলিভিশন তথ্যচিত্র ‘মাইগ্রেশন অর ইমিগ্রেশন’ এবং ‘ক্লিন ওয়াটার ফর লাইফ’ বিষয়ে শ্রেষ্ঠ বিজ্ঞান/পরিবেশ বিভাগে টেলিভিশন অনুষ্ঠান, এই দুটি শ্রেণীতে ‘বিশ্ব টেলিভিশন পুরস্কার ২০১৮’ প্রদান করেন। মানবিক শ্রেণীতে ‘মাইগ্রেশন অর ইমিগ্রেশন’ সংক্রান্ত শ্রেষ্ঠ টেলিভিশন তথ্যচিত্রের জন্য হ্যাং সেওক পরিচালিত ‘জার্নি অন ফুট’ “হোমওয়ার্ডস” নির্বাচিত হয়েছে। কোরিয়ার টেলিভিশন সংস্থা এটি সম্প্রচার করেছে।
সিঙ্গাপুরের চ্যানেল নিউজ এশিয়া কর্তৃক সম্প্রচারিত ‘ক্লিন ওয়াটার ফ্র লাইফ’ শ্রেণীতে মাক ইং কোয়ান পরিচালিত ফর সার্ভাইবেল : এনই ওয়াটার তথ্যচিত্রটি সর্বশ্রেষ্ঠ টেলিভিশন অনুষ্ঠানের পুরস্কার পেয়েছে।
অনুষ্ঠান শেষে এশিয়া প্যাসিফিক ইন্সটিটিউট অফ ব্রডকাস্টিং ডেভেলপমেন্টের অধিকর্তা মিঃ চ্যাং জিন শীর্ষ বৈঠকে আলোচ্য বিষয়ের সংক্ষিপ্ত সার পরিবেশন করেন।
CG/PB/SB……
(Visitor Counter : 38
প্রধানমন্ত্রীরদপ্তর
বারাণসীতে জি-২০ সংস্কৃতি মন্ত্রীদের বৈঠক উপলক্ষে প্রতিনিধিদের সম্মানে আয়োজিত ‘সুর বসুধা’র প্রশংসায় প্রধানমন্ত্রী
নতুনদিল্লি ২৭ অগাস্ট
প্রধানমন্ত্রী শ্রী নরেন্দ্র মোদী বারাণসীতে জি-২০ সংস্কৃতি মন্ত্রীদের বৈঠক উপলক্ষে প্রতিনিধিদের সম্মানে আয়োজিত সঙ্গীত অনুষ্ঠান ‘সুর বসুধা’র প্রশংসা করেছেন।
এই অর্কেস্ট্রায় অংশ নিয়েছিলেন জি-২০ এবং আমন্ত্রিত দেশগুলির ২৯ জন শিল্পী। বিভিন্ন বাদ্যযন্ত্র এবং নিজেদের ভাষায় শিল্পীরা সঙ্গীত পরিবেশন করেন।এই সঙ্গীতানুষ্ঠানের বার্তা ছিল, “বসুধৈব কুটুম্বকম” , অর্থাৎ গোটা বিশ্ব এক পরিবার।
এক্স পোস্টে কেন্দ্রীয় সংস্কৃতি, পর্যটন ও উত্তরপূর্বাঞ্চল বিষয়ক মন্ত্রী শ্রী জি কিষাণ রেড্ডির এক বক্তব্যের প্রতিক্রিয়ায় প্রধানমন্ত্রী লিখেছেন;
“বসুধৈব কুটুম্বকম বার্তাকে তুলে ধরতে একটি মহান উদ্যোগ এবং তাও আবার চিরন্তর শহর কাশীতে !”
AC/MP/CS…
(
কয়লামন্ত্রক
কয়লা বিক্রির জন্য কয়লা খনিগুলি নিলাম সম্পর্কিত টেকনিক্যাল দরপত্রগুলি খোলা হচ্ছে
১৯টি খনির জন্য ৩৪টি দরপত্র পাওয়া গেছে
নতুন দিল্লি, ৯ জুলাই, ২০২১
কয়লা মন্ত্রকের মনোনীত কর্তৃপক্ষ গত ২৫ মার্চ কয়লা বিক্রির জন্য ৬৭টি কয়লা খনির নিলাম প্রক্রিয়া শুরু করে। এই কয়লা খনিগুলির জন্য টেকনিক্যাল দরপত্র জমা দেওয়ার শেষ তারিখ ছিল গতকাল। নিলাম প্রক্রিয়ার অঙ্গ হিসেবে অনলাইন ও অফলাইন পদ্ধতিতে পাওয়া টেকনিক্যাল বা কারিগরি দরপত্রগুলি আজ নতুন দিল্লিতে বেলা ১০টায় দরপত্র প্রেরণকারীদের উপস্থিতিতে খোলা হয়েছে।
অনলাইনে পাওয়া দরপত্রগুলি বৈদ্যুতিন উপায়ে দরপত্র প্রেরণকারীদের সামনে খোলা হয়। একই ভাবে মুখবন্ধ খামে আসা অফলাইন দরপত্র সম্পর্কিত নথিপত্রগুলি উপস্থিত দরপত্র প্রেরণকারীদের সামনে খোলা হয়। দরপত্র খোলার সমগ্র প্রক্রিয়াটি স্কিনে  প্রদর্শিত হয়। ১৯টি কয়লা খনির জন্য মোট ৩৪টি দরপত্র পাওয়া গেছে। এরমধ্যে ১০টি দরপত্র সম্পূর্ণ ভাবে কয়লা খনি অনুসন্ধান সম্পর্কিত, ৯টি কয়লা খনি আংশিক অনুসন্ধান সম্পর্কিত। ৪টি দরপত্র কোকিং কয়লা খনির সঙ্গে যুক্ত। বাকি ১৫টি নন-কোকিং কয়লা খনির সঙ্গে যুক্ত। ৮টি কয়লা খনির জন্য ২ বা তার বেশি দরপত্র পাওয়া গেছে।
নিলাম প্রক্রিয়ায় অংশগ্রহণের জন্য ২০টির বেশি সংস্থা তাদের দরপত্র জমা করে। এই সংস্থাগুলির মধ্যে রয়েছে - আদানি পাওয়ার মহারাষ্ট্র লিমিটেড, আধুনিক পাওয়ার অ্যান্ড ন্যাচারাল রিসোর্সেস লিমিটেড, ভারত অ্যালুমিনিয়াম লিমিটেড, ছত্তিশগড় মিনারেল ডেভলপমেন্ট কর্পোরেশন লিমিটেড, গোদাবরি পাওয়ার অ্যান্ড ইস্পাত লিমিটেড, রুঙতা মাইন লিমিটেড, বেদান্ত লিমিটেড প্রভৃতি।
অনলাইন ও অফলাইনে পাওয়া দরপত্রগুলি একটি মাল্টি-ডিসিপ্লিনারি টেকনিক্যাল ইভালুয়েশন কমিটি খতিয়ে দেখবে এবং সফল দরপত্র আহ্বানকারীদের নিলাম পক্রিয়ায় অংশগ্রহণের জন্য তালিকাবদ্ধ করা হবে। এমএসটিসি পোর্টালে বৈদ্যুতিন উপায়ে নিলাম পক্রিয়া পরিচালিত হবে।
CG/BD/AS
(Visitor Counter : 95
প্রধানমন্ত্রীরদপ্তর
মিশরের যোগ প্রশিক্ষক শ্রীমতী রীম জাবাক এবং শ্রীমতী নাদা আদেল –এর সঙ্গে প্রধানমন্ত্রীর সাক্ষাৎ
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী কায়রোতে ২৪শে জুন বিশিষ্ট দুই যোগ প্রশিক্ষক শ্রীমতী রীম জাবাক এবং শ্রীমতী নাদা আদেল –এর সঙ্গে সাক্ষাৎ করেছেন।
শ্রী মোদী যোগের বিষয়ে তাঁদের অঙ্গীকারের প্রশংসা করেন এবং ভারত ভ্রমণে উৎসাহ দেন। তাঁরা প্রধানমন্ত্রীকে মিশরে যোগাভ্যাসের সম্পর্কে উৎসাহ, উদ্দীপনার কথা জানান।
CG/CB/SFS
(
প্রধানমন্ত্রীরদপ্তর
রাষ্ট্রপতি পদে শ্রীমতী দ্রৌপদী মুর্মুর এক বছর পূর্ণ হওয়ায় তাঁকে অভিনন্দন জানালেন প্রধানমন্ত্রী
নয়াদিল্লি, ২৫ জুলাই, ২০২৩
রাষ্ট্রপতি পদে শ্রীমতী দ্রৌপদী মুর্মুর এক বছর পূর্ণ হওয়ায় তাঁকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
রাষ্ট্রপতির কার্যালয় থেকে এক ট্যুইট বার্তার প্রত্যুত্তরে শ্রী মোদী তাঁর বার্তায় বলেছেন, “রাষ্ট্রপতিজী তাঁর বর্তমান পদে এক বছর পূর্ণ করলেন। এজন্য তাঁকে অভিনন্দন জানাই। জনসেবায় তাঁর অনলস নিষ্ঠা এবং অগ্রগতির লক্ষ্যে অক্লান্ত প্রয়াস যথেষ্ট প্রেরণাদায়ক। বিভিন্ন ক্ষেত্রে তাঁর সাফল্যে আমরা তাঁর নেতৃত্বের সুফলই অনুভব করতে পারি”।
AC/SKD/SB
(
রেলমন্ত্রক
লক্ষ্মী পুজো উপলক্ষ্যে মেট্রো রেল বুধবার ২১৪ টি ট্রেন পরিষেবা দেবে
কলকাতা, ১৮ই অক্টোবর, ২০২১
মেট্রো রেল আগামী ২০ই অক্টোবর  লক্ষ্মী পুজো উপলক্ষ্যে সকাল সাড়ে ৭টা থেকে রাত্রি ১০টা ৩০ মিনিট পর্যন্ত মোট ২১৪ টি ট্রেন  পরিষেবা দেবে।
মেট্রো রেলের পক্ষ থেকে আরো জানানো হয়েছে, ২১৪ টি ট্রেন পরিষেবার মধ্যে ১৫১টি  কবি সুভাষ ও দক্ষিণেশ্বরের মধ্যে চলবে। দিনের ব্যস্ততম সময়ে অর্থাৎ সকাল ৯টা থেকে বেলা ১১টা ২০ মিনিট পর্যন্ত আপ রুটে ৭ মিনিট অন্তর এবং সকাল ৯টা ১ মিনিট থেকে ১১ টা ২১ মিনিট পর্যন্ত ডাউন রুটে ৭ মিনিট অন্তর ট্রেন চালানো হবে।
সন্ধ্যের ব্যস্ততম সময়ে বিকেল ৪টে ৪০ থেকে সন্ধ্যে ৭টা ২৮ মিনিট পর্যন্ত আপ রুটে এবং বিকেল ৪টে ৪১ মিনিট থেকে সন্ধ্যে ৮টা ৪ মিনিট পর্যন্ত ডাউন রুটে ৭ মিনিট অন্তর ট্রেন চলবে।
দিনের প্রথম পরিষেবা :
সকাল ৭টা ৩০ মিনিট – দমদম থেকে দক্ষিণেশ্বর
সকাল ৭টা ৩০ মিনিট – কবি সুভাষ থেকে দক্ষিণেশ্বর
সকাল ৭টা ৩০ মিনিট – দমদম থেকে কবি সুভাষ
সকাল ৭টা ৩০ মিনিট – দক্ষিণেশ্বর থেকে কবি সুভাষ
দিনের শেষ পরিষেবা :
রাত্রি ৯টা ১৮ মিনিট – দক্ষিণেশ্বর থেকে কবি সুভাষ
রাত্রি ৯টা ৩০ মিনিট – দমদম থেকে কবি সুভাষ
রাত্রি ৯টা ৩০ মিনিট – কবি সুভাষ থেকে দক্ষিণেশ্বর
ইস্ট – ওয়েস্ট মেট্রো পরিষেবা অপরিবর্তিত থাকবে।
কেবল স্মার্ট কার্ডে যাতায়াত করা যাবে।
যাত্রীদের কোনো টোকেন দেওয়া হবে না।
যাত্রী সাধারণকে মেট্রো চত্বরে সামাজিক দূরত্ব বিধি বজায় রাখার পাশাপাশি যাবতীয় কোভিড আদর্শ আচরণ মেনে চলার অনুরোধ করা হচ্ছে।
CG/BD/SFS
(Visitor Counter : 16